turjo4nis/wikipedia-bn-dump-20250701 huggingface dataset:
আব্দুর রহমান আজমল

আব্দুর রহমান আজমল (জন্ম ১২ মে ১৯৮৩) একজন ভারতীয় রাজনীতিবিদ এবং ব্যবসায়ী। তিনি শালমারা দক্ষিণ কেন্দ্রের আসাম বিধানসভার সদস্য।

প্রারম্ভিক জীবন এবং পরিবার 
আজমল ১২ মে ১৯৮৩ সালে মধ্য আসামের হোজাই থেকে একটি বাঙালি মুসলিম পরিবারে জন্মগ্রহণ করেন। পূর্ববঙ্গের সিলেট জেলায় তাদের উৎপত্তিস্থল। তার দাদা, হাজী আজমল আলী ছিলেন একজন ধান চাষী যিনি ১৯৫০ সালে মুম্বাইতে চলে আসেন এবং আউড প্ল্যান্ট ব্যবহার করে সুগন্ধি শিল্পে সফল হওয়ার চেষ্টা করেন। ১৯৬০-এর দশকে প্রথম স্টোর খোলার পর, আজমল পারফিউম ব্র্যান্ডটি দ্রুত মধ্যপ্রাচ্যে একটি বড় ব্র্যান্ডে পরিণত হয়। আজমলের বাবা, বদরুদ্দিন আজমল, অল ইন্ডিয়া ইউনাইটেড ডেমোক্রেটিক ফ্রন্ট রাজনৈতিক দলের প্রতিষ্ঠাতা এবং জমিয়ত উলেমা-ই-আসামের সভাপতি।

কর্মজীবন 
আজমল ২০১১ সালের আসাম বিধানসভা নির্বাচনে সালমারা দক্ষিণের জন্য অল ইন্ডিয়া ইউনাইটেড ডেমোক্রেটিক ফ্রন্টের প্রার্থী হিসাবে প্রতিদ্বন্দ্বিতা করেছিলেন। এই নির্বাচনে তিনি ওয়াজেদ আলী চৌধুরীকে ৩,৭৫৬ ভোটে পরাজিত করেছিলেন।

তথ্যসূত্র 

২১শ শতাব্দীর বাঙালি
২০শ শতাব্দীর বাঙালি
ধুবড়ী জেলার ব্যক্তি
সর্বভারতীয় সংযুক্ত গণতান্ত্রিক মোর্চার রাজনীতিবিদ
আসাম বিধানসভার সদস্য ২০১১-২০১৬
জীবিত ব্যক্তি
১৯৮৩-এ জন্ম
আই ডিড ইট (চলচ্চিত্র)

আই ডিড ইট একটি ১৯০৯ সালের মার্কিন নির্বাক স্বল্পদৈর্ঘ্য নাট্য চলচ্চিত্র। যার পরিচালনায় ছিলেন ডিডব্লিউ গ্রিফিথ।

কাস্ট 

 গ্ল্যাডিস চরিত্রে অ্যাডেল ডিগার্ড, দ্য লিটল গার্ল
 মায়ের চরিত্রে অনিতা হেন্দ্রি
 ভিজিটর হিসেবে লিন্ডা আরভিডসন
 দ্য লিটল বয় চরিত্রে গ্ল্যাডিস এগান
 আর্থার ভি জনসন
 ফ্লোরেন্স লরেন্স
 দ্য মেইড হিসেবে ডরোথি ওয়েস্ট

তথ্যসূত্র

বহিঃসংযোগ 

 

১৯০০-এর দশকের ইংরেজি ভাষার চলচ্চিত্র
১৯০০-এর দশকের মার্কিন চলচ্চিত্র
মার্কিন সাদাকালো চলচ্চিত্র
মার্কিন নির্বাক স্বল্পদৈর্ঘ্য চলচ্চিত্র
১৯০৯-এর চলচ্চিত্র
১৯০৯-এর নাট্য চলচ্চিত্র
১৯০৯-এর স্বল্পদৈর্ঘ্য চলচ্চিত্র
নির্বাক মার্কিন নাট্য চলচ্চিত্র
বার্চ বিজারণ

বার্চ বিজারণ হল হল একটি জৈব বিক্রিয়া যা অ্যারিনকে ১,৪-সাইক্লোহেক্সাডাইইনে রূপান্তর করতে ব্যবহৃত হয়। বিক্রিয়াটির নামকরণ করা হয়েছে অস্ট্রেলিয়ান রসায়নবিদ আর্থার বার্চের নামানুসারে এবং এতে অ্যামিন দ্রাবক (সাধারণত তরল অ্যামোনিয়া) একটি ক্ষারীয় ধাতু (সাধারণত সোডিয়াম) এবং একটি প্রোটন উৎস (সাধারণত একটি অ্যালকোহল) সহ অ্যারোম্যাটিক রিংগুলির জৈব বিজারণ জড়িত। অনুঘটিত হাইড্রোজেনেশনের বিপরীতে, বার্চ বিজারণ অ্যারোম্যাটিক রিংকে সাইক্লোহেক্সেন পর্যন্ত কমিয়ে দেয় না।

ন্যাফথালিন যৌগের ক্ষেত্রে:

আরও পড়ুন

তথ্যসূত্র
আব্দুল্লাহ ইবনে উনাইসের অভিযান

আবদুল্লাহ ইবনে উনাইসের অভিযান, যা খালেদ বিন সুফিয়ানের হত্যাকাণ্ড নামেও পরিচিত ছিল বনু লাহিয়ানের বিরুদ্ধে প্রথম আক্রমণ, যা হিজরি ৩ সালের মহরম মাসে সংঘটিত হয়েছিল। জানা গেছে যে খালেদ বিন সুফিয়ান আল-হাতালি ( বনু লাহিয়ান গোত্রের প্রধান হুদাইর নামেও পরিচিত) মদীনায় আক্রমণের কথা বিবেচনা করেছিলেন এবং তিনি নাখলা বা উরানার লোকদেরকে মুসলমানদের সাথে যুদ্ধ করার জন্য উস্কানি দিচ্ছেলেন। তাই মুহাম্মদ আবদুল্লাহ ইবনে উনাইসকে তাকে হত্যা করার জন্য পাঠান। রাতে খালেদ বিন সুফিয়ানের মাথা কেটে ফেলার পর উনাইস তা মুহাম্মদের কাছে ফিরিয়ে আনেন।

বনু লাহিয়ানের প্রধানের উপর আক্রমণ 
মদিনায় হিজরতের পর মুহাম্মদ সম্ভাব্য আক্রমণের তথ্য সংগ্রহের চেষ্টা করেছিলেন এবং তার শত্রুদের চূর্ণ করার জন্য কাজ করেছিলেন। এই অভিযানটি একই রকম একটি সংবাদে কার্যকর করা হয়েছিল। আবদুল্লাহ ইবনে উনাইস খালেদ বিন সুফিয়ান আল-হাথালিকে (বনু লাহিয়ান গোত্রের প্রধান হুদাইর নামেও পরিচিত) তার স্ত্রীর সাথে পেয়েছিলেন। খালেদ বিন সুফিয়ান তাকে বিশ্বাস করতেন। অতঃপর উনাইস তার সাথে একান্তে কথা বলতে বলল, একবার কথোপকথনের সময় আবদুল্লাহ ইবনে উনাইস ইবনে সুফিয়ানের সাথে অল্প দূরত্ব হেঁটে গেলেন এবং সুযোগ পেলে তাকে তলোয়ার দিয়ে আঘাত করে হত্যা করলেন। ইবনে সুফিয়ানকে হত্যা করার পর তিনি তার মাথা কেটে মুহাম্মদের কাছে নিয়ে আসেন। মুহাম্মাদ তাকে পুরস্কার হিসাবে তার লাঠি দিয়েছিলেন এবং বলেছিলেন:এটি কেয়ামতের দিন আপনার এবং আমার জন্য স্বীকৃতির চিহ্ন হিসাবে কাজ করবে ( মুসনাদে আহমদ ৩:৪৯৬)As-Sunnah, says Ahmad 3:496, al-Waqidi 2:533, archiveবনু লাহিয়ানের আরেকটি শাখা তাদের নেতা খালেদ বিন সুফিয়ানের হত্যার প্রতিশোধ নেওয়ার পরিকল্পনা করে।

ইসলামী উৎস

জীবনীমূলক সাহিত্য 
এই ঘটনাটি ইবনে হিশামের মুহাম্মদের জীবনীতে উল্লেখ করা হয়েছে। মুসলিম আইনবিদ ইবনে কাইয়িম আল-জাওজিয়াও তার মুহাম্মদের জীবনী, জাদ আল-মাআদে ঘটনাটি উল্লেখ করেছেন। আধুনিক উৎস যেমন আর-রাহীকুল-মাখতুমেও এই ঘটনা অন্তর্ভুক্ত করা হয়েছে।

মুসলিম আইনবিদ তাবারি, মুহাম্মদের জীবনীতেও ঘটনাটি উল্লেখ করেছেন:

হাদিস সাহিত্য 
ঘটনাটি সুন্নি হাদিস সংকলন সুনানে আবু দাউদেও উল্লেখ করা হয়েছে:

ঘটনাটি মুসনাদে আহমাদ ৩:৪৯৬ এও উল্লেখ করা হয়েছে।

আরও দেখুন 

 মুহাম্মদের অভিযানের তালিকা
 মুহাম্মদের সামরিক কর্মজীবন

তথ্যসূত্র

উৎস 

 

মুহাম্মাদ কর্তৃক নির্দেশিত অভিযান
৬২৪
আইএসও মৌলিক লাতিন বর্ণমালা

আইএসও মৌলিক লাতিন বর্ণমালা হচ্ছে লাতিন বর্ণমালার এক আন্তর্জাতিক মান, যা ২৬টি বর্ণের দুটি সেট (ছোট ও বড় হাতের অক্ষর) নিয়ে গঠিত। বিভিন্ন জাতীয় ও আন্তর্জাতিক মানে এই বর্ণমালা সংকলিত, এবং আন্তর্জাতিক যোগাযোগে এটি বহুল প্রচলিত। ২৬টি বর্ণের এই বর্ণমালা বর্তমান ইংরেজি বর্ণমালার অনুরূপ।

ইতিহাস 
১৯৬০-এর দশকে প্রথম বিশ্বের কম্পিউটার ও টেলিযোগাযোগ শিল্পের কাছে ব্যক্তিমালিকানাধীন নয় এমন ক্যারেক্টার এনকোডিং পদ্ধতির প্রয়োজনীয়তা স্পষ্ট হয়ে উঠেছিল। আন্তর্জাতিক মান সংস্থা (আইএসও) লাতিন লিপিকে তাদের ৭-বিটের ক্যারেক্টার এনকোডিং মানের অন্তর্গত করেছিল। এর আগে প্রকাশিত আমেরিকান স্ট্যান্ডার্ড কোড ফর ইনফরমেশন ইন্টারচেঞ্জের (অ্যাস্কি) উপর ভিত্তি করে এই মান তৈরি করা হয়েছিল।

পরিভাষা 
যে ইউনিকোড ব্লকে এই বর্ণমালা অন্তর্গত সেই ব্লকটির নাম "C0 কন্ট্রোল ও মৌলিক লাতিন"। তার অধীনে দুটি উপশিরোনাম রয়েছে:
 Uppercase Latin alphabet (বড় হাতের লাতিন বর্ণমালা): এই বর্ণগুলো U+0041 দিয়ে শুরু হয় এবং তাদের বিবরণে LATIN CAPITAL LETTER লেখা রয়েছে
 Lowercase Latin alphabet (ছোট হাতের লাতিন বর্ণমালা): এই বর্ণগুলো U+0061 দিয়ে শুরু হয় এবং তাদের বিবরণে LATIN SMALL LETTER লেখা রয়েছে

এছাড়া আরও দুই সেটের হাফউইথ ও ফুলউইথ ফর্ম ব্লক রয়েছে:
 Uppercase (বড় হাত): এই বর্ণগুলো U+FF21 দিয়ে শুরু হয় এবং তাদের বিবরণে FULLWIDTH LATIN CAPITAL LETTER লেখা রয়েছে
 Lowercase (ছোট হাত): এই বর্ণগুলো U+FF41 দিয়ে শুরু হয় এবং তাদের বিবরণে FULLWIDTH LATIN SMALL LETTER লেখা রয়েছে

তথ্যসূত্র 

 
লাতিন বর্ণমালা
ডটার অফ দ্য নাইট

ডটার অফ দ্য নাইট () রিচার্ড আইচবার্গ পরিচালিত একটি জার্মান নাট্য চলচ্চিত্র।  চলচ্চিত্রটি একজন ফরাসি অভিজাত সম্পর্কে (বেলা লুগোসি অভিনয় করেছেন) যিনি একজন রুশ নাইটক্লাব গায়কের প্রেমে পড়েন এবং তার প্রতি তার আকর্ষণ তাকে একটি রুশ বিপ্লবী আন্দোলনে জড়িত করে।

তথ্যসূত্র

সূত্র

বহিঃসংযোগ 

 

জার্মান নির্বাক নির্বাচিত চলচ্চিত্র
১৯২০-এর চলচ্চিত্র
১৯২০-এর দশকের জার্মান চলচ্চিত্র
নির্বাক জার্মান নাট্য চলচ্চিত্র
১৯২০-এর নাট্য চলচ্চিত্র
জার্মান সাদাকালো চলচ্চিত্র
ওয়াজেদ আলী চৌধুরী

ওয়াজেদ আলী চৌধুরী (জন্ম ১ জুলাই ১৯৫৯) হলেন একজন ভারতীয় রাজনীতিবিদ এবং ব্যবসায়ী যিনি ২০১৬ সাল থেকে সালমারা দক্ষিণ নির্বাচনী এলাকার প্রতিনিধিত্বকারী আসাম বিধানসভার সদস্য হিসাবে এবং ১৯৯৬ থেকে ২০০৬ সাল পর্যন্ত ভারতীয় জাতীয় কংগ্রেসের সদস্য এবং ২০০২ থেকে ২০০৬ পর্যন্ত আসাম সরকারের তরুণ গগৈ মন্ত্রিসভায় প্রতিমন্ত্রী (স্বাধীন দায়িত্ব) হিসাবে দায়িত্ব পালন করেছেন।

তথ্যসূত্র 

আসাম বিধানসভার সদস্য ২০২১-২০২৬
আসাম বিধানসভার সদস্য ২০১৬-২০২১
আসাম বিধানসভার সদস্য ২০০৬-২০১১
আসাম বিধানসভার সদস্য ২০০১-২০০৬
আসাম বিধানসভার সদস্য ১৯৯৬-২০০১
আসামের ভারতীয় জাতীয় কংগ্রেসের রাজনীতিবিদ
১৯৫৯-এ জন্ম
জীবিত ব্যক্তি
দক্ষিণ শালমারা-মানকাচর জেলার ব্যক্তি
আবু নঈম মোঃ নজিব উদ্দীন খাঁন

শহীদ আবু নঈম মো. নজিব উদ্দীন খাঁন (খুররম) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা ও মুক্তিযুদ্ধে অবদানের জন্য তিনি ২০২৪ সালে (মরণোত্তর) স্বাধীনতা পুরস্কারে ভূষিত হন।

জন্ম ও শিক্ষাজীবন 
নজিব উদ্দীন খাঁন ১৯৫৪ সালে নরসিংদীর বেলাব উপজেলার হোসেন নগর গ্রামে জন্মগ্রহণ করেন। পিতার নাম আলাউদ্দিন খান। ১৯৭১ সালে মহান মুক্তিযুদ্ধে সমগ্র দেশ যখন উত্তাল হয়ে ওঠে তখন নজিব উদ্দিন খান খুররম ছিলেন ঐতিহ্যবাহী ঢাকা কলেজের ছাত্র।

তথ্যসূত্র 

স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বাংলাদেশের স্বাধীনতা যুদ্ধে জড়িত ব্যক্তি
১৯৭১-এ শহীদ মুক্তিযোদ্ধা
বাংলাদেশের স্বাধীনতা যুদ্ধে নিহত ব্যক্তি
বনেন্দ্র মুশাহারী

বনেন্দ্র মুশাহারী আসামের একজন ভারতীয় জনতা পার্টির রাজনীতিবিদ। তিনি ১৯৯৬ থেকে ২০০১ এবং ২০১১ সালে আসাম বিধানসভা নির্বাচনে গৌরীপুর কেন্দ্র থেকে নির্বাচিত হন। তিনি অসম গণ পরিষদের সদস্যও ছিলেন।

তিনি ২৯ ডিসেম্বর ২০২০-এ ভারতীয় জনতা পার্টিতে যোগ দেন।

তথ্যসূত্র 

আসাম বিধানসভার সদস্য ২০০১-২০০৬
আসাম বিধানসভার সদস্য ২০১১-২০১৬
জন্মের বছর অনুপস্থিত (জীবিত ব্যক্তি)
ধুবড়ী জেলার ব্যক্তি
আসাম বিধানসভার সদস্য ১৯৯৬-২০০১
বড়োল্যান্ড পিপলস ফ্রন্টের রাজনীতিবিদ
অসম গণপরিষদের রাজনীতিবিদ
জীবিত ব্যক্তি
অমৃতলাল হাজরা

অমৃতলাল হাজরাভারতীয় উপমহাদেশের ব্রিটিশ বিরোধী স্বাধীনতা আন্দোলনের এবং অগ্নিযুগের একজন বিশিষ্ট বাঙালি বিপ্লবী ছিলেন।

প্রাথমিক জীবন 
১৮৮৬ সালের ১ জানুয়ারি বাংলাদেশের বিক্রমপুর পরগনার শ্রীনগর গ্রামে জন্মগ্রহণ করেন অমৃতলাল। তিনি ঢাকা মেডিকেল কলেজের ডাঃ কালীচরণ হাজরার ছেলে।

শৈশবে অমৃতলাল যন্ত্রপাতি ও অস্ত্র মেরামতের কাজে দক্ষ ছিলেন এবং ঢাকার 'বাংলাবাজারে' বৈদ্যনাথ মিস্ত্রীর মালিকানাধীন একটি টুলের দোকানে কাজ করতেন। যাইহোক, ব্রিটিশ পুলিশ অভিযান চালালে অমৃতলাল কলকাতায় পালিয়ে যান, যেখানে পুলিশ তার ব্যক্তিগত আলমারিতে ৮৭ টি কার্তুজ পেয়েছিল। এরপর তিনি বেঙ্গল টেকনিক্যাল ইনস্টিটিউটে ভর্তি হন এবং ১৯০৯ থেকে ১৯১২ সালের ৩ নভেম্বর প্রতিষ্ঠিত 'ঢাকা অনুশীলন সমিতি'র সঙ্গে মাখনলাল সেন, প্রতুল গঙ্গোপাধ্যায়, ত্রয়লক্য মহারাজ, সারদাচরণ গুহ, দীনেশচন্দ্র দাশগুপ্ত ও উপেন্দ্রনাথ রায়চৌধুরীর সঙ্গে যুক্ত হন। তারা সকলেই বিপ্লবী পুলিনবিহারী দাসের দ্বারা অনুপ্রাণিত হয়েছিলেন। কলকাতায় থাকাকালীন তিনি চন্দননগরের বিদ্রোহী গোষ্ঠী ও বাঘা যতীনের 'যুগান্তর গোষ্ঠী'র সঙ্গেও যোগাযোগ শুরু করেন। রাসবিহারী বসু, মতিলাল রায়ের মতো স্বাধীনতা সংগ্রামীদের সঙ্গে তাঁর সাক্ষাৎ হয়।

বিপ্লবী কর্মজীবন 
অমৃতলাল অনুশীলন সমিতির মাখনলাল সেনকে চন্দননগর, মতিলাল রায় ও শ্রীষ ঘোষের মতন নেতাদের সঙ্গে পরিচয় করিয়ে দেন। বোমা প্রস্তুতির প্রাথমিক স্থান ছিল ২৯৬/১ এবং ১১৯/৪ আপার সার্কুলার রোডের বাড়ি। ঢাকা অনুশীলন সমিতির নেতৃত্ব দেওয়ার জন্য অমৃতলাল বরাহ, নড়িয়া, কেদারপুর, দাদপুর, মোহনপুর, মানিকগঞ্জ, পণ্ডিতচর এবং আয়নাপুর প্রভৃতি স্থানে অসংখ্য ডাকাতিতে সক্রিয় অংশ নিয়েছিলেন। ফলস্বরূপ, তার নামে ৫০০ টাকা পুরস্কার সহ একটি পরোয়ানা জারি করা হয়েছিল, যা পরে প্রত্যাহার করা হয়েছিল।

লর্ড হার্ডিঞ্জকে হত্যার চেষ্টা 
ভাইসরয় লর্ড হার্ডিঞ্জ এবং শ্রীহট্টের ম্যাজিস্ট্রেট মিঃ গর্ডনকে হত্যার প্রয়াসে রাজাবাজারে একটি বোমা তৈরির কেন্দ্র স্থাপন করা হয়। তবে পুলিশ তথ্য সংগ্রহ করতে সক্ষম হয় এবং গ্রেপ্তারি পরোয়ানা জারি করা হয়। ১৯১৩ সালের ২১ নভেম্বর বিখ্যাত রাজাবাজার বোমা মামলায় তৎকালীন ডিসি, সিআইডিএফ ৩৯৬/১, আপার সার্কুলার রোড (বর্তমানে এপিসি রোড) থেকে দীনেশচন্দ্র দাশগুপ্ত, সারদাচরণ গুহ এবং চন্দ্রশেখর দে'র সাথে অমৃতলালকে গ্রেপ্তার করে। জে লোম্যান এবং তার পুলিশ বাহিনী। পুলিশ নিষিদ্ধ রাজনৈতিক লিফলেট, বুকলেট, ডিটোনেটর এবং অন্যান্য নথি বাজেয়াপ্ত করেচিলো।

কারাগারে যাবজ্জীবন 
অমৃতলালকে বিস্ফোরক পদার্থ আইনের ১২০বি ধারা এবং ৪ ধারায় অভিযুক্ত করা হয়, বিচার করা হয় এবং শেষ পর্যন্ত ১৫ বছরের কারাদণ্ডে দণ্ডিত করা হয় আন্দামানের সেলুলার জেলে, যেখানে তাকে বন্দী করা হয়। জেল থেকে ছাড়া পাওয়ার পর অমৃতলাল শহরে ফিরে আসেন।

তথ্যসূত্র 

বাংলাদেশী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতীয় রাজনীতিবিদ
অনুশীলন সমিতি
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
বাঙালি হিন্দু
১৮৮৪-এ জন্ম
পশ্চিমবঙ্গের ভারতীয় স্বাধীনতা কর্মী
মো. আবু তাহের

মো. আবু তাহের হলেন একজন বাংলাদেশী শিক্ষাবিদ ও চট্টগ্রাম বিশ্ববিদ্যালয়ের ১৯তম উপাচার্য হিসেবে দায়িত্ব পালন করেন। এছাড়া তিনি বাংলাদেশ বিশ্ববিদ্যালয় মঞ্জুরী কমিশনের (ইউজিসি) পূর্ণকালীন সদস্য হিসেবে দায়িত্বরত আছেন। পূর্বে তিনি সাউথইস্ট বিশ্ববিদ্যালয়ের উপ-উপাচার্য ও বাংলাদেশ উন্মুক্ত বিশ্ববিদ্যালয়ের ট্রেজারার হিসেবে দায়িত্ব পালন করেছেন।

প্রারম্ভিক জীবন
মো. আবু তাহের চট্টগ্রামের সাতকানিয়া উপজেলার মাদার্শা ইউনিয়নে জন্মগ্রহণ করেন।

শিক্ষাজীবন
মো. আবু তাহের মাদার্শা ইউনিয়নের বাবুনগর সরকারি প্রাথমিক বিদ্যালয় থেকে প্রাথমিক, আমিলাইশ কাঞ্চনা বঙ্গচন্দ্র ঘোষ ইনস্টিটিউট থেকে মাধ্যমিক ও চট্টগ্রাম কলেজ থেকে উচ্চ মাধ্যমিক শিক্ষা সম্পন্ন করেন। পরবর্তীতে চট্টগ্রাম বিশ্ববিদ্যালয়, দক্ষিণ কোরিয়ার ইনহা বিশ্ববিদ্যালয়, যুক্তরাষ্ট্রের টেক্সাসের এ অ্যান্ড এম বিশ্ববিদ্যালয় থেকে উচ্চতর শিক্ষা সম্পন্ন করেন।

কর্মজীবন
মো. আবু তাহের বিসিএস পরীক্ষায় উত্তীর্ণ হয়ে সরকারি কমার্স কলেজে যোগদানের মাধ্যমে কর্মজীবন শুরু করেন। পরবর্তীতে চাকরি থেকে ইস্তফা দিয়ে ১৯৯৫ সালে চট্টগ্রাম বিশ্ববিদ্যালয়ের ব্যবস্থাপনা বিভাগের শিক্ষক হিসেবে যোগ দেন এবং ২০০৪ সালে উক্ত বিভাগের অধ্যাপক হন। এছাড়া, তিনি চট্টগ্রাম বিশ্ববিদ্যালয়ের ব্যবস্থাপনা বিভাগের চেয়ারম্যান ও ব্যবসায় প্রশাসন অনুষদের ডিন হিসেবে দায়িত্ব পালন করেছেন।

ইতোপূর্বে তিনি লিয়েনে সাউথইস্ট বিশ্ববিদ্যালয়ের উপ-উপাচার্য ও ডেপুটেশনে বাংলাদেশ উন্মুক্ত বিশ্ববিদ্যালয়ের ট্রেজারার হিসেবে দায়িত্ব পালন করেছেন। অধ্যাপনা ছাড়াও বিশ্বব্যাংক, আইএলও, ব্রিটিশ কাউন্সিলসহ দেশি বিদেশি বিভিন্ন সংস্থা ও প্রকল্পে গুরুত্বপূর্ণ পদে কাজ করেছেন।

তিনি ১৯ মার্চ ২০২৪ এ চট্টগ্রাম বিশ্ববিদ্যালয়ের ১৯ তম উপাচার্য হিসেবে সাময়িকভাবে নিয়োগ পান। পরবর্তীতে চট্টগ্রাম বিশ্ববিদ্যালয়ের প্রশাসনের পদত্যাগ দাবি চেয়ে শিক্ষার্থীদের বিক্ষোভের মুখে ১২ আগস্ট ২০২৪ এ তিনি পদত্যাগ করেন।

প্রকাশনা
অধ্যাপক আবু তাহেরের লেখা ৭০টির অধিক প্রবন্ধ প্রকাশিত হয়েছে। ব্যবসায় প্রশাসন বিষয়ক তার লেখা ১০টি বই স্নাতক ও স্নাতকোত্তর পর্যায়ের পাঠ্য হিসেবে পঠিত হচ্ছে। এছাড়া, আন্তর্জাতিক বিভিন্ন সম্মেলনে ২৮টি প্রবন্ধ উপস্থাপন করেছেন।

ব্যক্তিগত জীবন
অধ্যাপক আবু তাহেরের বাবা বুজুরুজ মেহের, গ্রীন্ডলেজ ব্যাংক কর্মকর্তা ছিলেন ও মা জাহানারা বেগম ছিলেন সমাজ হিতৈষী এবং তার স্ত্রী ফারহানা আলম একজন গৃহিণী। ব্যক্তিগত জীবনে তিনি এক কন্যা ও দুই পুত্র সন্তানের পিতা।

তথ্যসূত্র

চট্টগ্রাম জেলার শিক্ষাবিদ
জীবিত ব্যক্তি
বাংলাদেশী শিক্ষায়তনিক
চট্টগ্রাম বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের উপাচার্য
চট্টগ্রাম বিশ্ববিদ্যালয়ের প্রাক্তন শিক্ষার্থী
বাংলাদেশী সরকারি চাকরিজীবী
টেক্সাস এ অ্যান্ড এম বিশ্ববিদ্যালয়ের প্রাক্তন শিক্ষার্থী
সালথা সরকারি কলেজ

সালথা সরকারি কলেজ ফরিদপুর জেলার সালথা উপজেলার একটি সরকারি কলেজ। কলেজটি ২০০৪ সালে প্রতিষ্ঠিত হয় এবং ২০১৮ সালে সরকারিকরণ হয়।

বিভাগসমূহ 
সালথা সরকারি কলেজে উচ্চ মাধ্যমিক পর্যায়ে ৩টি বিষয়, ০৪ ধরনের ডিগ্রি কোর্স এবং ০৯টি বিষয়ে অনার্স কোর্স চালু রয়েছে।

তথ্যসূত্র 

সালথা উপজেলা
ফরিদপুর জেলা
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
২০০৪-এ প্রতিষ্ঠিত শিক্ষাপ্রতিষ্ঠান
ফরিদপুর জেলার শিক্ষাপ্রতিষ্ঠান
ফরিদপুর জেলার মহাবিদ্যালয়
গণধর

গণধর (), জৈনধর্ম, হলো তীর্থংকরের প্রধান শিষ্যদেরকে বোঝাতে ব্যবহৃত শব্দ। সমবসরণ অনুসারে, তীর্থংকর সিংহাসনে স্পর্শ না করে বসেন, এবং তাঁর চারপাশে গণধরগণ বসেন।

দিগম্বর ঐতিহ্য অনুসারে, শুধুমাত্র ব্যতিক্রমী তেজ ও সিদ্ধির শিষ্যই (রিদ্ধি) তীর্থংকরের অনেকান্ত শিক্ষাকে সন্দেহ, বিভ্রান্তি বা ভুল ধারণা ছাড়াই সম্পূর্ণরূপে আত্মীকরণ করতে সক্ষম। তীর্থংকর তাঁর উপদেশ দেওয়ার আগে গণধরদের উপস্থিতি সমবসরণে বাধ্যতামূলক। গণধর অন্যান্য লোকেদের ঐশ্বরিক ধ্বনি (দিব্যধ্বনি) ব্যাখ্যা করে এবং মধ্যস্থতা করে যা জৈনরা দাবি করে যে তীর্থংকর প্রচার করার সময় তার দেহ থেকে নির্গত হয়।

জৈনধর্মের সন্ন্যাসী সংঘকে গণ নামক কয়েক আদেশ বা দলে বিভক্ত করা হয়েছে, যার প্রত্যেকটির নেতৃত্বে রয়েছে গণধর।

তীর্থংকর এবং গণধরদের চিত্রিত মূর্তিগুলি ওডিশার ময়ূরভঞ্জ জেলায় বিংশ শতাব্দীতে আবিষ্কৃত হয়েছে।

তথ্যসূত্র

উৎস 
 
 
 
 

জৈন দার্শনিক ধারণা
জৈন বিশ্বাস ও মতবাদ
হানী ইবনে উরওয়া

হানী ইবনে উরওয়া একজন কুফান নেতা ছিলেন যিনি মুসলিম ইবনে আকিলকে আতিথ্য করেছিলেন এবং আহলে বাইতের প্রতি ইবনে জিয়াদের শত্রুতার কারণে কুফার গভর্নর উবায়দ আল্লাহ ইবনে জিয়াদ কর্তৃক নিহত হন।

হানিকে কুফা, কুফা, ইরাকের বড় মসজিদের পিছনে মুখতার আল সাকাফি পাশে সমাহিত করা হয়েছে।

আরও দেখুন 

 জাফর আস-সাদিক
 আলি ইবনে আবু তালিব রা
 হাসান ইবনে আলী রা
 হোসাইন ইবনে আলী রা
 মুসলিম ইবনে আকিল রহ
 কারবালার যুদ্ধ
 মুখতার আল সাকাফি

তথ্যসূত্র 

৬৮০-এ মৃত্যু
ইয়েমেনি শিয়া মুসলিম
ইরাকি শিয়া মুসলিম
এএফ গোলাম ওসমানি

এএফ গোলাম ওসমানি (১ এপ্রিল ১৯৩৩ - ৩১ মার্চ ২০০৯) ভারতের চতুর্দশ লোকসভার সদস্য ছিলেন। তিনি আসামের বড়পেটা আসনের প্রতিনিধিত্ব করেছিলেন এবং ভারতীয় জাতীয় কংগ্রেস (আইএনসি) রাজনৈতিক দলের সদস্য ছিলেন। তিনি ৩১ মার্চ ২০০৯ সালে নয়াদিল্লির অল ইন্ডিয়া ইনস্টিটিউট অফ মেডিকেল সায়েন্সে (AIIMS) মারা যান। তিনি ফুসফুসের ক্যান্সারে ভুগছিলেন।

তিনি এর আগে দ্বাদশ এবং ত্রয়োদশ লোকসভার সদস্য ছিলেন। ১৯৭৮-১৯৮২ সালে তিনি আসাম বিধানসভায় দুবার নির্বাচিত হন।

তথ্যসূত্র

বহিঃসংযোগ 

 ভারতের সংসদের ওয়েবসাইটে হোম পেজ

আসামের ভারতীয় জাতীয় কংগ্রেসের রাজনীতিবিদ
২০শ শতাব্দীর বাঙালি
২১শ শতাব্দীর বাঙালি
বাঙালি মুসলিম
আসাম বিধানসভার সদস্য ১৯৮৫-১৯৯১
আসাম বিধানসভার সদস্য ১৯৭৮-১৯৮৩
আসামের লোকসভা সদস্য
শিলচরের ব্যক্তি
বড়পেটা জেলার ব্যক্তি
কাছাড় জেলার ব্যক্তি
দ্বাদশ লোকসভার সদস্য
ত্রয়োদশ লোকসভার সদস্য
চতুর্দশ লোকসভার সদস্য
২১শ শতাব্দীর ভারতীয় মুসলিম
২০০৯-এ মৃত্যু
১৯৩৩-এ জন্ম
জনতা পার্টির রাজনীতিবিদ
জাকির হোসেন সিকদার

জাকির হোসেন সিকদার হলেন একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য। তিনি একজন বিধায়ক, ২০১৬ সালের আসাম রাজ্য বিধানসভা নির্বাচনে সারুখেত্রী (বিধানসভা কেন্দ্র) থেকে নির্বাচিত। ২০২১ সালের বিধানসভা নির্বাচনে, তিনি একই আসন থেকে পুনরায় নির্বাচিত হন।

প্রাথমিক জীবন এবং শিক্ষা 
তিনি বারপেতার কায়কুচি কুড়িহা গ্রামে জন্মগ্রহণ করেন। তিনি ১৯৯৬ সালে কায়কুচি এইচএস স্কুলে তার স্কুলের পড়াশোনা শেষ করেন। ২০০০ সালে তিনি কায়কুচি এইচএস স্কুল থেকে তার উচ্চ মাধ্যমিক শেষ করেন। তিনি ২০১৪ সালে নবজ্যোতি কলেজ, কলগাছিয়া থেকে স্নাতক সম্পন্ন করেন।

তথ্যসূত্র 

আসাম বিধানসভার সদস্য ২০২১-২০২৬
আসাম বিধানসভার সদস্য ২০১৬-২০২১
আসামের ভারতীয় জাতীয় কংগ্রেসের রাজনীতিবিদ
জন্মের বছর অনুপস্থিত (জীবিত ব্যক্তি)
বড়পেটা জেলার ব্যক্তি
জীবিত ব্যক্তি
সামারস্ল্যাম (১৯৯১)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ১৯৯১ সালের ২৬শে আগস্ট তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে অনুষ্ঠিত হয়েছে; যা ১৯৮৮ সালের পর এই মাঠে সামারস্ল্যামের প্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ও দি আল্টিমেট ওয়ারিয়র হ্যান্ডিকেপ ম্যাচে দ্য ট্রিয়াঙ্গেল অব টেররকে পরাজিত করেছে। অন্যান্য শীর্ষস্থানীয় ম্যাচে, ভার্জিল মিলিয়ন ডলার চ্যাম্পিয়নশিপের জন্য আয়োজিত একক ম্যাচে টেড ডিবিয়াসিকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে ব্রেট হার্ট মিস্টার পারফেক্টকে সাবমিশনের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।

১৯৯১ সালের এই অনুষ্ঠানটি সামারস্ল্যাম কালানুক্রমিকের চতুর্থ অনুষ্ঠান ছিল, যা ২৬শে আগস্ট তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।

তথ্যসূত্র

বহিঃসংযোগ
  

১৯৯১
সামারস্ল্যাম
আগস্ট ১৯৯১-এ মার্কিন যুক্তরাষ্ট্রে ঘটনা
১৯৯১-এ নিউ ইয়র্ক
নিউ ইয়র্কে ঘটনা
নিউ ইয়র্ক সিটিতে পেশাদার কুস্তি
বিনন্দ কুমার শইকীয়া

বিনন্দ কুমার শইকীয়া আসামের একজন ভারতীয় জনতা পার্টির রাজনীতিবিদ। তিনি ২০১৬ সালে আসাম বিধানসভা নির্বাচনে সিপাজহার আসন থেকে নির্বাচিত হয়েছেন।

পূর্বে তিনি ২০১১ সালে সিপাজহার আসন থেকে ভারতীয় জাতীয় কংগ্রেসের সদস্য ছিলেন।

তথ্যসূত্র

বহিঃ 

 ফেসবুক
 আইনসভার সদস্য (এমএলএ), আসাম
 টুইটার

আসামের ভারতীয় জাতীয় কংগ্রেসের রাজনীতিবিদ
আসাম বিধানসভার সদস্য ২০১১-২০১৬
১৯৬৪-এ জন্ম
আসাম বিধানসভার সদস্য ২০১৬-২০২১
আসামের ভারতীয় জনতা পার্টির রাজনীতিবিদ
জীবিত ব্যক্তি
আসাম বিধানসভার সদস্য ২০০৬-২০১১
ইনবুয়ান কুস্তি

ভারত-এর মিজোরাম এর আদিবাসী লোকেদের কুস্তির একটি রূপ হল ইনবুয়ান। কথিত আছে যে ইনবুয়ান ১৭৫০ সালে ডুংটলাং গ্রামে উদ্ভূত হয়েছিল। মিজো জনগণ যখন বার্মা থেকে লুসাই পাহাড়ে চলে আসে তার পর এটিকে একটি খেলা হিসাবে স্বীকৃত দেওয়া হয়েছিল।

ইতিহাস 
কথিত আছে যে ইনবুয়ান ১৭৫০ সালে ডুংটলাং গ্রামে উদ্ভূত হয়েছিল। মিজো জনগণ যখন বার্মা থেকে লুসাই পাহাড়ে চলে আসে তার পর এটিকে একটি খেলা হিসাবে স্বীকৃত দেওয়া হয়েছিল। ১৮৭১ থেকে ১৯৪০ সাল পর্যন্ত, ছেলেরা সন্ধ্যার খাবারের পরে গ্রামের ছাত্রাবাসে জড়ো হত এবং প্রায় প্রতি রাতেই তারা ইনবুয়ান খেলত। এমনকি যখন একজন অসুস্থ বা মৃত ব্যক্তির দেহ এক গ্রাম থেকে অন্য গ্রামে নিয়ে যাওয়া হত তখন গ্রামের মধ্যে আনুষ্ঠানিকভাবে এই খেলার আয়োজন করা হত, যাকে বলা হত হ্লাং ইঞ্চুহ বা মিজাউন ইনচুহ।

বৈশিষ্ট্য 
ইনবুয়ান খেলার জন্য অত্যন্ত কঠোর নিয়ম মানতে হয়। এ খেলার নিয়মে লাথি মারা, বৃত্ত থেকে বেরিয়ে আসা এমনকি হাঁটু বাঁকানো নিষিদ্ধ করা হয়েছে।এই প্রতিযোগিতাটি কার্পেট বা ঘাসের উপর ১৫-১৬ ফুট ব্যাসের একটি বৃত্তে অনুষ্ঠিত হয়ে থাকে। এই খেলার মুল লক্ষ্য হল উপরোক্ত নিয়মগুলো কঠোরভাবে মেনে চলে প্রতিপক্ষের পা মাটি থেকে তুলে নেওয়া। এই খেলাগুলোর প্রতিটি ৩০-৬০ সেকেন্ড সময়কালের তিনটি ধাপে অনুষ্ঠিত হয়, এই খেলাটি সাধারণত ততক্ষণ চলতে থাকে যতক্ষণ না পর্যন্ত একজন কুস্তিগির একটি নিয়ম ভঙ্গ করে অথবা তার পা মাটি থেকে উঠে যায়।

এই ধরনের কুস্তি খেলার আরেকটি বৈশিষ্ট্য হল কুস্তিগিরদের কোমরের চারপাশে ক্যাচ-হোল্ড বেল্ট পরান হয়। যা পুরো খেলা জুরে টানটান থাকতে হবে।

আরও দেখুন 

 আখড়া
 বলি খেলা
 গট্টা গুষ্টি
 মালাখরা
 মল্ল-যুদ্ধ
 মুকনা
 নবন
 পেহলওয়ানি
 বজ্র-মুষ্টি

তথ্যসূত্র

বহিঃসূত্র 

 ইনবুয়ান ভারতের ঐতিহ্যবাহী খেলাধুলা

ভারতীয় মার্শাল আর্ট
লোক কুস্তি শৈলী
একক ক্রীড়া
জোই নাথ সারমাহ

ডঃ জোই নাথ সারমাহ  একজন ভারতীয় রাজনীতিবিদ যিনি ১৯৯১ থেকে ২০০১ সাল পর্যন্ত আসামের সিপাঝার (বিধানসভা কেন্দ্র) নির্বাচনী এলাকা থেকে আসাম গণ পরিষদের টিকিটে বিধায়ক হিসেবে দায়িত্ব পালন করেছেন এবং তিনি ২০১৬-এ ভারতীয় জাতীয় কংগ্রেসে যোগ দিয়েছিলেন এবং প্রতিদ্বন্দ্বিতা করেছিলেন। সিপাজহার নির্বাচনী এলাকা থেকে।

তথ্যসূত্র 

আসামের ভারতীয় জাতীয় কংগ্রেসের রাজনীতিবিদ
জন্মের বছর অনুপস্থিত (জীবিত ব্যক্তি)
আসাম বিধানসভার সদস্য ২০০১-২০০৬
আসাম বিধানসভার সদস্য ১৯৯৬-২০০১
আসাম বিধানসভার সদস্য ১৯৯১-১৯৯৬
জীবিত ব্যক্তি
অসম গণপরিষদের রাজনীতিবিদ
আসামের রাজ্য মন্ত্রিপরিষদের মন্ত্রী
মঞ্জুশ্রী দাশ

মঞ্জুশ্রী দাশ (১৫ ফেব্রুয়ারি ১৯৩১ - ১৯ মার্চ ১৯৯৫) ছিলেন একজন বাঙালি কবি ও লেখক এবং রূপসী বাংলার কবি জীবনানন্দ দাশের একমাত্র মেয়ে।

জন্ম ও পরিবার
মঞ্জুশ্রী দাশের জন্ম হয় এক ব্রাহ্ম পরিবারে। ১৯৩১ সালের ১৫ ফেব্রুয়ারি বর্তমান বাংলাদেশের বরিশাল শহরের বগুড়া রোডের (বর্তমানে জীবনানন্দ দাশ সড়ক) সর্বানন্দ ভবনে তার জন্ম হয়। বিখ্যাত বাঙালি কবি জীবনান্দ দাশ তার পিতা ও লাবণ্য দাশ তার মাতা। কবি কুসুমকুমারী দাশ তার পিতামহী এবং  সত্যানন্দ দাশ তার পিতামহ। সমরানন্দ দাশ তার ভাই। মঞ্জুশ্রী দাশ জীবনানন্দ-লাবণ্য দম্পতির প্রথম সন্তান।

প্রাথমিক জীবন
তিনি শৈশব থেকেই কবিতা লেখা শুরু করেন।  মাত্র ১০ বছর বয়সে তার লেখা “পাখী” কবিতাটি, শ্রীমঞ্জু দাশ নামে, প্রকাশিত হয় “মাতৃভূমি” পত্রিকার আষাঢ় ১৩৫০ (জুলাই ১৯৪৩) সংখ্যায়।মঞ্জুশ্রী দাশের পিতা জীবনানন্দ দাশ ১৯৪৭-এ দেশভাগের কিছু আগে সপরিবারে অধুনা বাংলাদেশ অর্থাৎ তৎকালীন পূর্ব বাংলা ত্যাগ করেন এবং কলকাতায় স্থায়ীভাবে বসবাস শুরু করেন।

শিক্ষা ও কর্মজীবন
মঞ্জুশ্রী জার্মান ভাষা শিখেছেন কিছুকাল। কলকাতা বিশ্ববিদ্যালয়ে বাংলার ছাত্রী ছিলেন। বাবার উপর পিএইচডি শুরু করে শেষ করেননি।তার নানা সময়ের সরাসরি শিক্ষক, সহপাঠীদের বরাতে জানা যায়, তিনি ছিলেন অস্থিরচিত্ত, এলোমেলো, সিদ্ধান্তহীনতায় ভুগতেন। মঞ্জুশ্রীর কর্মজীবন ছিল তাঁর বাবার মতোই অস্থির, অনিশ্চিত। কোথাও যেন নিজেকে মানিয়ে নিতে পারছিলেন না। তিনিও শিক্ষকতা করেছেন। বাবার মতোই চাকরি খুইয়েছেন। প্রেমিক মধুসূদন সান্যালের সঙ্গে বিয়ে বহির্ভূত দার্জিলিং যাত্রার কারণে সাউথ পয়েন্ট স্কুল থেকে চাকরি হারিয়েছিলেন।রেডিওতে কাজ করেছেন। জার্মানিতেও চাকরি করেছেন কিছুদিন। কিন্তু কোথাও স্থির হতে পারেননি। জীবনানন্দ দাশের ভাইয়ের ছেলে অমিতানন্দ দাশ জানাচ্ছেন, পশ্চিমবঙ্গ সরকারকে অনুরোধ করে মঞ্জুশ্রীকে আরেকটি চাকরি পাইয়ে দেওয়া হয় লেবার ডিপার্টমেন্টে। শেষ জীবনে মঞ্জুশ্রী পশ্চিমবঙ্গ বাংলা আকাদেমিতেও চাকরি করেন। সেই চাকরিটা পাওয়ার ক্ষেত্রে কলকাতায় কয়েকজন জীবনানন্দ অনুরাগীর ভূমিকা ছিল।

১৯৩১-এ জন্ম
১৯৯৫-এ মৃত্যু
পূর্ববঙ্গে জন্ম
আদিনিবাস পূর্ববঙ্গে
বরিশাল জেলার ব্যক্তি
বাঙালি মহিলা কবি
জীবনানন্দ গবেষক

তথ্যসূত্র